b'\n_START_ARTICLE_\nBlodtoppraktvikler\n_START_SECTION_\nUtseende\n_START_PARAGRAPH_\nEn liten til middelsstor (vingespenn 13-15 millimeter) vikler med smale forvinger. Forvingen er lyst okerfarget med et r\xc3\xb8dbrunt, skr\xc3\xa5tt tverrb\xc3\xa5nd i midten og r\xc3\xb8dbrun spiss. Bakvingen er m\xc3\xb8rkgr\xc3\xa5.\n_START_SECTION_\nLevevis\n_START_PARAGRAPH_\nLarvene utvikler seg p\xc3\xa5 blomsterhoder av blodtopp (Sanguisorba officinalis). Denne planten vokser p\xc3\xa5 fuktige enger og i gr\xc3\xb8ftekanter.\n_START_SECTION_\nUtbredelse\n_START_PARAGRAPH_\nI Norge er den bare kjent fra noen f\xc3\xa5 lokaliteter p\xc3\xa5 J\xc3\xa6ren og Karm\xc3\xb8y i Rogaland, men i det sistnevnte omr\xc3\xa5det ser den ut til \xc3\xa5 v\xc3\xa6re ganske tallrik noen steder. Den er likevel listet som direkte truet (EN) p\xc3\xa5 den nyeste norske r\xc3\xb8dlisten. Truslene mot denne artens overlevelse antas \xc3\xa5 v\xc3\xa6re gj\xc3\xb8dsling, drenering og tilgroing av de fuktige engene der n\xc3\xa6ringsplanten vokser.'